eo it eo eo it eo eo eo eo es en eo pl eo eo eo eo eo eo eo eo eo en eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ar az bg ca hbs_lat da de en es et fa fi fr he hi hbs_lat hu id it ja ka ko lt lv en nl nb pl pt ro ru en sk sv ta te tr fy zh eo eo eo eo eo eo eo eo eo
El Vikipedio, la libera enciklopedio
Helena Petrovna BLAVATSKIJ (denaske Helena von Hahn; post la unua edziniĝo ruse EлeHa ПeTpoBHa БлaBaTckaя, post la dua edziniĝo Helena Betanelly; naskiĝis la 12-an de aŭgusto 1831 en Jekaterinoslav, nuntempe Dnipropetrovsk, Ukrainio; mortis la 8-an de majo 1891 en Londono) — verkistino, religia filozofino pri teozofio. De 1848 ĝis 1875 ŝi vojaĝis ĉirkaŭglobe trifoje kaj dum 2 jaroj vojaĝis en Hindio. En 1875 en Nov-Jorko ŝi fondis la Teozofian Societon (Theosophical Society oT theosophy). Plejparte ŝia agado okazis en Usono, Britio kaj Hindio. Siajn ĉefajn verkojn ŝi skribis angle. Helena BLAVATSKIJ kaj ŝiaj verkoj influis la kreadon de rusa komponisto-pianisto Aleksandr Skrjabin kaj la ideojn kaj verkojn de multaj aliaj homoj. Estas ŝi, kiu portis la orientajn filozofion kaj religion en la okcidentan mondon.
Ŝi naskiĝis en la Rusa Imperio en nobela familio. Kiam ŝi estis 17-jaraĝa, ŝi edziniĝis kun grava, sed multe pli maljuna homo, Nikifor Blavatsky – nur por iĝi sendependa de sia familio. Fakte ŝi ne vivis kun li. Malgraŭ ŝia deziro de sendependeco ŝia patro financis multajn el ŝiaj vojaĝoj – kaj ŝi vojaĝis multe, precipe pro spirita serĉado. Jen ŝiaj vojaĝoj laŭ ŝia biografistino Sylvia Cranston (H.P.B. - The Extraordinary Life & Influence of Helena Blavatsky Founder of the Modern Theosophical Movement): 1849-50 – Turkio, Grekio, Egiptio, Francio; 1851 – Londono; 1852 – Kanado, Usono, Meksiko, Okcidentaj Indioj, Cejlono, Hindio; 1853 – Ŝi provis eniri Tibeton, sed ne sukcesis; Javo, Anglio; 1854 – Usono (kie ŝi transpasis la Rokan Montaron); 1855-57 – Japanio, Hindio (kie ŝi vojaĝis multe), Kaŝmiro, Ladako, Tibeto kaj Birmo; 1858 – Francio, Germanio, Rusio; 1858-65 – Restado kaj vojaĝoj en la Rusa Imperio, vojaĝoj kun indiĝenaj triboj en Kaŭkazio; 1866-67 – Balkana duoninsulo, Egiptio, Sirio, Italio; 1868 – Hindio kaj Tibeto; 1870 – Grekio; 1871-72 – Egiptio, Sirio, Palestino, Libano; 1873 – Francio, Usono (Novjorko).
En 1875 ŝi fondis en Novjorko kune kun Kolonelo Henry Steel Olcott (kaj kelkaj aliaj) la Teozofian Societon. Tri jarojn poste ambaŭ forveturis al Hindio, kie ili establis la sidejon de la Teozofia Societo, unue en Bombajo kaj poste en Adyar, ĉe Madraso. En 1880 ili vojaĝis tra Cejlono, kie ambaŭ formale iĝis budhistoj. En 1884 ŝi iris al Francio, Germanio kaj Londono kaj reiris al Hindio. La sekvan jaron ŝi forlasis Hindion definitive kaj sin establis en Germanio, kie ŝi komencis skribi sian ĉefan verkon, La Sekreta Doktrino. En 1886 ŝi transloĝiĝis al Belgio, kaj de 1887 ĝis sia morto (1891) ŝi vivis en Londono.
Verkoj[redakti | redakti fonton]
Iriso malvualita (Isis Unveiled, 1877)
La sekreta instruo (The Secret Doctrine, 1888)
La voĉo de la silento (The Voice of the Silence, 1889)
La ŝlosilo al teozofio (The Key to Theosophy, 1889)
Kolektita verkaro en 15 volumoj, eldonita de Boris de Cirkof (Collected Writings)
Eksteraj ligiloj[redakti | redakti fonton]
Helena Blavatskij en la Vikimedia Komunejo (Multrimedaj datumoj)
Kategorio Helena Blavatskij en la Vikimedia Komunejo (Multrimedaj datumoj)
"Sekreta instruo" de Helena Blavatskij en germana traduko komplete en la reto: volumo I (PDF, 3,6 Mb) kaj volumo II (PDF, 4,8 Mb)
retejo "Sekreta instruo" (germanlingva)
arkivo de la Studa Centro Blavatskij (anglalingva, kun fotogalerio)
retejo "Blavatsky Net" (same anglalingva)
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 18:41, 20 okt. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj